Brioche Pasquier Irun 20. urteurrena
2026-06-12 | FICOBA, Avenida de Iparralde, 43, Irun, Gipuzkoa, 20302, España
Ekitaldi pribatua. Brioche Pasquier Irun enpresako langileek 20. urteurrena ospatuko dute, Irungo Bentak auzoko fabrikan lehen ekoizpen-lerroa abian jarri zutenetik.

V FUTBOL SARIAK 2025-26 GALA DEL FUTBOL DE GIPUZKOA
2026-06-05 19:00 - 20:30 (Europe/Helsinki)
Stadium Galen mendeurrena dela eta, Gipuzkoako Futbol Federazioak ekitaldi bat ekarriko du Irunera, denboraldiko kirolari nabarmenenak eta gure lurraldeko futbolaren alde lan egiten duten pertsonak saritzeko.
Gipuzkoako futbolaren mito saria entregatuko den momentua izango da, gure klub eta kirolarien topagune den ekitaldi honen une gorena.

BIOTERRA 2026, Euskadiko EKO azoka
2026-06-05 - 2026-06-07
Osasuna zuretzat, osasuna planetarentzat. Ekologikoa hobeto bizitzeko mugimendu kolektibo gisa.Bioterra eboluzionatzen ari da eta Bioterra berria osasunaren inguruko mugimendu bat da, bere sustraia arlo ekologikoan aurkitzen duena. Gaur egun, inoiz baino gehiago, ulertzen dugu osasuna elikadura ekologikoaren, kosmetika naturalaren, moda iraunkorraren, bioeraikuntzaren, energia berriztagarrien eta mugikortasun kontzientearen arteko elkargunea dela.Izan ere, ekologikoa ez da ingurumen-aukeraketa hutsa, hobeto bizitzeko apustua baizik. Horregatik, Bioterra 2026ren helburua da enpresak, erakundeak, elkarteak, inguruko eragileak eta publikoak eraldaketa kolektibo horren parte aktibo izatea.Bioterra bizitza betea eta errespetuzkoa aurkitzeko da, ikasteko eta aurrera egiteko tokia. Bizimodu osasuntsuago baterako alternatiba ekologikoak dira, zu eta mundua zaintzen duten proposamenak, eta, jakina, naturalki ondo sentituko zaren ingurune bat.Zeren lurra zaintzen dugunean, gu ere zaintzen baikara. Bioterra berria ezagutzera gonbidatzen zaitugu, non pertsonen ongizateak eta planetak bat egiten duten hitz beraren pean: OSASUNA.

IKERKETA JARDUNALDIA MUGAZGAINDIKO LANKIDETZA SOZIOSANITARIOA TXINGUDIKO BADIAN
2026-06-02 09:00 - 17:00
Mugaren bi aldeetako eragileekin elkarlanean antolatutako mugazgaindiko lankidetza sozio-sanitarioari buruzko jardunaldia.
Helburuak:
. ikuspegi teorikoak eta esperientzia praktikoak uztartzea
. oztopo zehatzak identifikatzea
. Europako praktika onak partekatzea
. konponbide operatiboak sortzea
Ikertzaileak, erakundeak eta profesionalak elkartuko dira trukatzeko eta proposamenak elkarrekin eraikitzeko.
Izen-ematea hemen

EmPACT i3: 25-26 ikasturteko emaitzen aurkezpena
2026-05-29 09:00 - 14:00
Enplegagarritasun Ibilbidearen 2025-2026 ikasturteko azken ekitaldia, EmPACTi3 mugaz gaindiko unibertsitateen arteko proiektuaren eskutik datorrena (POCTEFA 2021-2027 programak kofinantzatua).
Proiektuaren buru dira Euskampus Fundazioa (bazkide koordinatzailea), Universidad del País Vasco/Euskal Herriko Unibertsitatea (UPV/EHU) eta Bordeleko Unibertsitatea (UB), eta kokatzen da Euskampus-Bordeaux mugaz gaindiko Campusaren programaren ‘Prestakuntza eta Enplegagarritasuna’ ardatzean.
EmPACTi3 proiektuan, mugaz bi aldeetako hainbat diziplinatako ikasle nahiz irakasleek eta erakunde publiko nahiz pribatuek lantaldeak osatzen dituzte, elkarrekin lurralde trantsizioen erronkei aurre egiteko, ikasturte osoan ikerketa eta esku-hartze proiektu zehatzak eginez, erronketan oinarritutako ikuspegi pedagogiko batetik (Challenge Based, ingelesez).

Enplegu publikoaren deialdiak - Gipuzkoako Foru Aldundia
2026-05-26
Datorren maiatzaren 26an, Ficoban enplegu publikoko hainbat deialditako probak egingo dira.
C2 azpitaldea
Ordua: 10:30

OP2025/08 Garbikuntza-jantokiko langilea
OP2025/09 Gidaria
OP2025/10 Ingurumeneko langilea
OP2025/11 Sukaldari laguntzailea
OP2025/12 Suhiltzailea

C1 azpitaldea
Ordua: 13:30

OP2025/05 Instalazioetako teknikari laguntzailea
OP2025/06 Laborategiko teknikari laguntzailea
OP2025/07 Zerga agentea

Izangaiei garaiz etortzea eta aurrez euren deialdiaren informazio ofiziala berrikustea gomendatzen zaie.
Informacio gehiago HEMEN

Medikuntza eta Erizaintza Fakultateko graduazio ekitaldia
2026-05-22 18:00 - 19:30
Euskal Herriko Unibertsitateko Gipuzkoako Campuseko errektoreorde Juana Goizueta Vértiz eta Medikuntza eta Erizaintza Fakultateko dekano Almudena Ramos Uriarte ekitaldiaren buru izango dira. Bertan izango da ere Javier Ortiz de Elguea Díaz irakasle elkartua eta Donostialdea ESIko formakuntza arduraduna. Honek irakaspen hitzaldia eskainiko du.
Egitaraua

Ekitaldi Akademikoaren hasiera. Ongietorria: Nerea Liceaga Otazu.
Almudena Ramos Uriarte. Medikuntza eta Erizaintza Fakultateko dekanoaren hitzaldia.
Ikasgai magistrala, Javier Ortiz de Elguea Díaz irakasle elkartua eta Donostialdea ESIko formakuntza arduraduna.
Graduatu berriei aitorpena.
Ekitaldi Akademikoaren amaiera. Juana Goizueta Vertiz. Gipuzkoako Campuseko errektoreordea.

Ekitaldi pribatua

LANEAN, MUGAZ GAINDIKO II. ENPLEGU AZOKA
2026-05-21 09:00 - 13:30
Lanean Mugaz Gaindiko II. Enplegu Azoka (Poctefa EFA 154/04), maiatzaren 21ean Ficobako azoka-barrutian egingo dena, topaketa bat da. Bere helburu nagusia da langileak behar dituzten enpresei eta lana bilatzen duten pertsonei elkargune bat eskaintzea, bertan beren hautagaitzak aurkeztu eta hautaketa-prozesuak egin ahal izateko.
Azokan Euskadiko, Nafarroako eta Frantziako enplegu-zerbitzuak egongo dira, baita mugaren bi aldeetako tokiko enplegu-erakundeak ere.
Informazio gehiago nahi izanez gero, jar zaitezte harremanetan Bidasoa activa erakundearekin (943 509 600).

Cluster Eguna 2026 - Retail eta horeca kontsumo eredu berrien aurrean
2026-05-14 10:30 - 16:00
Basque Food Clusterrek Cluster Eguna ospatzen du, Euskadiko elikaduraren erreferentziazko ekitaldia. Hitzordu saihestezina da euskal elikagaien sektorean, eta urtero enpresetako profesionalak eta ekosistemako eragileak biltzen ditu, balio katearen etorkizuna elkarrekin partekatu, konektatu eta eraikitzen jarraitzeko.
Edizio honetan, kontsumo-ereduen bilakaerari eta horiek retail eta horekan duten eraginari helduko zaie. Bi kanalen arteko mugak desitxuratzen diren testuinguru batean, gaur egun erronka kontsumitzailearen “urdail-kuota” harrapatzea dela aztertuko da. Esparru honetan, komenigarritasuna, irisgarritasuna eta esperientzia faktore erabakigarri bihurtzen dira.
Errealitate berri honek berrikuntza, kontsumo-ohituren ulermena eta eredu hibridoak eskatzen ditu bezeroak kontsumo-une bakoitzean hartzen dituen erabakietan eragiteko.
Gaur egungo kontsumitzailearen errealitatearekin bat datozen hazkunde-palanka berriei buruz hausnartzeko, ikuspegiak partekatzeko eta aktibatzeko jardunaldia.
Eman izena HEMEN

Erbestearen oroimen eta omenaldi eguna
2026-05-08 11:30 - 13:00
Irungo alkate Cristina Labordak iragarri duenez, aurten, hirian egingo da Memoria Demokratikorako Estatu Idazkaritzak Erbestearen Biktimak Omentzeko Egunaren bueltan antolatzen duen ekitaldi instituzionala. 11:30etik aurrera izango da, Ficobako auditoriumean, eta Irun eta Abenida zubia memoria demokratikoa berreskuratzeko erreferentziazko leku bihurtuko ditu.
Ekitaldiak ordubete inguru iraungo du, eta biktimei eta haien senideei eskainitako omenaldi batek, musika eta dantza emanaldiek eta bideo proiekzioek osatuko dute. Lurralde Politikarako eta Memoria Demokratikorako ministro Ángel Víctor Torres izango da Espainiako Gobernuaren ordezkaritzaren burua, eta beste agintari eta ordezkari publiko batzuek eta memoria demokratikoaren esparruan aritzen diren entitateek ere parte hartuko dute.
Memoria Demokratikoari buruzko Legearen 8. artikulua betetze aldera antolatzen da ospakizuna, artikulu horrek erbestearen biktimak omentzeko egun ofizial deklaratu baitzuen maiatzaren 8a; alegia, Bigarren Mundu Gerra bukatu zen, Europa askatu zen eta indar faxistak mendean hartu ziren eguna. Lurraldea utzi behar izan zutenei omenaldi eta aitortza instituzionala egiteko aukera bat da. Aurten, gainera, urtarrilaren 30ean, Abenida zubia memoria demokratikoaren leku izendatua izan zen, eta plaka jarri ere egin zen.
Laugarren aldia da horrelako ekitaldi bat antolatzen dena: 2023an, Frantzian izan zen, Le Perthus, Argelès-sur-Mer eta Colliouren; 2024an, Alacanten, Afrika iparraldera erbesteratutakoen omenetan eta, bereziki, Stanbrook itsasontziko bidaiariak gogoan; eta, iaz, Asturiasen, Avilésen, Espainiaren askatasunaren 50. urteurrenaren esparruan.
Ekimen honi esker, Irun memoriaren leku eta topagune esanguratsua bilakatuko da, erbestearen biktimen oroitzapenari bizirik eusten eta herritarren artean balio demokratikoak sustatzen lagunduko baitu.
Ekitaldian parte hartu nahi dutenek izena eman behar dute aurrez, protocolo@irun.org helbide elektronikora idatzi eta beren datu pertsonalak emanda, antolakuntza eta kontrol lanak errazteko.
Memoria demokratikorako balio sinboliko handia
Irunen egingo den ekitaldi instituzionalaren barruan, Abenida zubiaren garrantzia gogoraraziko da, memoria demokratikorako balio sinboliko handiko lekua baita: Espainiako Gerra Zibilean, Frantziarantz ihes egiteko erabili zuten milaka lagunek –asko eta asko, emakumeak eta haurrak–, eta, horrela, errepublikarren erbesterako bide nagusietako bat izan zen.
Ildo horretatik, Espainiako Gobernuak nabarmendu du zubia funtsezkoa dela erbesteratuek Europan demokraziaren eta askatasunaren alde egin zuten ekarpena aldarrikatzeko; bereziki, Bigarren Mundu Gerraren bukaeraren testuinguruan egindakoa.
Ihes egiteko bide ez ezik, Abenida zubia errepresio frankistako gertakari adierazgarrien lekuko ere izan zen; adibidez, naziek okupatutako lurraldeetan erbestean zeuden agintari politikoak agintari frankistei entregatzearena.
Bada, hori guztia kontuan izanda, argi eta garbi dago memoriaren leku dela zubia, eta erabat arrazoizkoa da erbesteratuak omentzeko leku nagusietako bat izateko aukeratu izana.
Era berean, Irun eta, bereziki, Abenida zubia aukeratu izana bat dator oroitzapen ekitaldi instituzionala erbesteko esperientziarekin zuzeneko harremana duten lekuetan egiteko nahiarekin, eta erreparazio irakurketa pedagogikoa eta errekonozimendu kolektiboa egiteko bide ematen du.

Euskara-mailak egiaztatzeko azterketaldia
2026-05-07 - 2026-05-09
Euskara mailen egiaztapena maiatzaren 7, 8 eta 9an Ficobako pabiloietan
Informazio gehiago hemen.

GIPUZKOAKO TXAKUR ERAKUSKETA
2026-04-25 - 2026-04-26
50. eta 51. Txakur Erakusketa Nazionala – 44. Nazioarteko Txakur Erakusketa – KING’S TROPHY
Gipuzkoako Txakur Klubak urtero antolatzen duen ekitaldi ospetsua bueltan da: Txakur Erakusketa. Azoka honetan, arraza ezberdinetako txakurrak lehiatzen dira hainbat kategoriatan, aditu adituek epaituta. Lehiaketetatik aparte, bertaratzen direnek erakustaldiez, tailerrez eta txakurren munduarekin lotutako beste jarduera batzuez gozatu ahal izango dute. Azoka plataforma garrantzitsua da bai hazleentzat bai txakurren maitaleentzat, maskoten edukitza eta hazkuntza arduratsua sustatuz.

Programa

09:30 Ateak irekitzea eta lehiaketaren hasiera
11:30 – 13:30 Txakur erakustaldiak
13:30 Gazte aurkezleen lehiaketa
16:00 Taldeko finalak eta Final Handia

Informazio praktikoa
Erakusketarako sarrerak 5 euroko kostua izango du helduentzat eta 3 eurokoa 10 urtetik beherako haurrentzat.

GIPUZKOAKO FORU ALDUNDIAREN LEGEDIAREN ARABERA, EZIN DA TXAKURRIK SARTU LEHIAKETA HORRETAN EDO TXAKUR SALMENTAN PARTE HARTZEN EZ BADUTE.

Bidasoa Eskualdeko Lanbide Heziketako Azoka Ficoban
2026-04-21 08:30 - 15:30
Bidasoa Eskualdeko Lanbide Heziketako Azoka Ficoban izango da 2026ko apirilaren 21ean, eskualdeko gazteei Lanbide Heziketako aukerak gerturatzeko helburuarekin. Ekimen honek ikasleen orientazioa erraztu nahi du, etorkizun profesionala modu informatuan aukeratzeko aukera eskainiz.
Gainera, azokan parte hartzen duten ikastetxeek —CIFP Bidasoa LHII, CIFP Plaiaundi LHII, Irungo La Salle eta Mendibil Prestakuntza Zentroa— euren prestakuntza eskaintza aurkeztuko dute. Horrela, bisitariek zuzenean ezagutu ahal izango dituzte heziketa-zikloak eta irteera profesionalak.
Bestalde, parte-hartzaileek irakasleekin eta egungo ikasleekin hitz egiteko aukera izango dute. Era berean, tailer praktikoak eta erakustaldiak egingo dira, ikaskuntza esperientzia aberasgarria eskainiz.
Horrez gain, azokaren antolaketa txandaka egingo da, bisita erosoa eta antolatua bermatzeko. Ikasleak talde txikietan banatuko dira eta stand ezberdinak bisitatuko dituzte.
Azkenik, ekimen hau Irun eta Hondarribiko Udalen eta Bidasoa Activa agentziaren laguntza daukate.
Informazio gehiago nahi izanez gero, idatzi elespazio@bidasoa-activa.com helbidera.

FLASHBACK 2026
2026-04-18
FLASHBACK itzuli da eta aurten are epikoagoa izango dela agindu du!
Apirilaren 18an, Ficoba gau ahaztezin baten agertoki bihurtuko da. Presta zaitez zure bizitzako unerik onenak musikarik onenarekin, espero ez dituzun ezustekoekin eta beste inon aurkituko ez duzun energia basatiarekin berpizteko.

AURKITUKO DUZUNA:

Espektatiba guztiak gaindituko dituen showa.
Pixkanaka azaleratzen joango garen artistak, emozioa egunez egun hazteko.
Xehetasunez zaindutako ekoizpena: argiak, soinua eta girotzea maila gorenean.
Estra horiek zure esperientzia paregabea egingo dute, kontzertu batera ez ezik, oroitzapen ahaztezin bat bizitzera etor zaitezen.

Informazio gehiago eta sarrerak eskuragarri hemen: FLASHBACK 2026

Ondorengotzei buruzko jardunaldia
2026-04-16 19:00 - 20:00
Herentzia bat nola planifikatu ulertzen du, eta arazo legalak, fiskalak eta familiarrak saihesten ditu, Pagoa Consultoras by Talenomek antolatutako doako jardunaldi horretara joanda.
Izen emateak hemen.

Criaturas Jurásicas - Dinosauro animatronikoen erakusketa
2026-04-11 - 2026-04-12
Bizi ezazu familia osoarentzako esperientzia paregabe bat historiaurreko mundu batean zehar, non dinosauroak mugitu, arnasa hartu eta orro egiten duten zure begien aurrean.
Ibilbidean zehar espezie bilduma ikusgarri bat ezagutu ahalko duzu, Tyrannosaurus Rex edo Velociraptor bezalako haragijaleetatik belarjale eta hegalari handietaraino. Gainera, erakusketak jarduera interaktiboak biltzen ditu, hala nola paleontologia guneak, fosilak, gaztelu puzgarriak, errealitate birtuala eta familian ikasteko eta dibertitzeko espazioak.
Proposamen ezin hobea handi eta txikientzat, entretenimendua eta ikaskuntza uztartzen dituena, abentura jurasiko ahaztezin batean.
Sarrerak eta informazio gehiago ESTEKA honetan

XIX. Nazioarteko Katu Erakusketa
2026-04-04 - 2026-04-05
Nazioarteko Katu Erakusketak arraza anitzeko katuak ikusteko aukera eskainiko du. Katuak Nazioarteko Txapeldun, Nazioarteko Txapeldun Handi, Europako Txapeldun edo Europako Txapeldun Handi tituluak lortzeko lehiatuko dira.
Ordutegia:

Larunbatetan 10:00etatik 18:30era
Igandean 10:00etatik 17:30etara

Sarrerak:

Helduak: 4 €
12 urtetik beherakoak: doan

ADI BIDASOA topaketa
2026-03-27 17:00 - 19:30
Irun, Hondarribia eta Hendaiako udalek, Bidasoa-Txingudi Mugaz Gaindiko Partzuergoaren bitartez, ADI BIDASOA antolatu zuten martxoaren 27an FICOBAn. Hirugarren edizio hau Bidasoa Txingudin kirola egiteari buruzkoa izango da.
Topaketa hasteko, kirolaren egungo testuinguruaren sarrera egingo da mugaz haraindiko eremuan, kirolak lurralde-kohesiorako tresna gisa duen ahalmenaren adibide izango diren lau lekukotza eta esperientzia errealeko multzo bati bide emateko:
• “Txingudi Korrikaren 25. urteurrena: Super Amara BAT“, non mugaz gaindiko kirol ekitaldietan nazioarteko aseguruen aholkularitza eta bitartekaritza landuko den.
• Real Union Club, Akitania, Euskadi eta Nafarroaren arteko futbol-lotura gisa, Bi on Be proiektuaren bidez, eskualdeen arteko lankidetza eta kiroleko segurtasuna eta jardunbide egokiak jorratuz.
• Txingudi Rugby Club eta Stade Hendayais. Emakumezkoen errugbiko proiektu bateratua aurkeztuko dute, hizkuntza-oztopoak gainditzea eta kirol-ingurune seguruak sustatzea helburu duena.
• Europe Direct bulegoak Erasmus+ programak kirol arloan mugaz gaindiko mugikortasuna sustatzeko dituen aukerak aurkeztuko ditu.
Hitzaldi horien ondoren, eztabaida-foro bat irekiko da, parte-hartzaileen artean parte-hartzea eta ideien trukea sustatzeko. Mahai-inguru batean, erakunde erakusketariak, erakundeetako ordezkariekin eta Europako organismoekin batera, mugaz gaindiko lankidetzari eta lankidetzari buruz sor daitezkeen auziak konpontzen saiatuko dira.
Jardunaldiari amaiera emateko, eztabaidatik ateratako ondorio nagusiak aurkeztuko dira, eta familia-argazki bat ere bai, kirola lurraldeen arteko kohesiorako tresna gisa indartzen jarraitzeko konpromiso partekatua sinbolizatuko duena.

HEZHI jardunaldia: hezkuntza eleaniztuna mugaz gaindi
2026-03-25 09:00 - 14:00
Eleaniztasunean engaiatuak diren talde pedagogikoei eskainitako prestakuntza truke eta topaketen eguna.
Egitaraua eta izen-ematea hemen.

MUBIL Mobility Expo 2026
2026-03-25 - 2026-03-26
Europako hegoaldeko mugikortasun jasangarriaren balio-katearen azoka profesionala da: garbia, irisgarria, segurua eta konektatua.
Eragile publiko eta pribatu nagusiak biltzen diren gunea da. Bertan, egungo beharrak eta mugikortasun jasangarriaren etorkizuneko erronkak konponbidean daude.

Workshop EmPACT i3
2026-03-20 09:00 - 14:00
Enplegagarritasun Ibilbidearen 2025-2026 ikasturteko hirugarren tailerra, EmPACTi3 mugaz gaindiko unibertsitateen arteko proiektuaren eskutik datorrena (POCTEFA 2021-2027 programak kofinantzatua).
Proiektuaren buru dira Euskampus Fundazioa (bazkide koordinatzailea), Universidad del País Vasco/Euskal Herriko Unibertsitatea (UPV/EHU) eta Bordeleko Unibertsitatea (UB), eta kokatzen da Euskampus-Bordeaux mugaz gaindiko Campusaren programaren ‘Prestakuntza eta Enplegagarritasuna’ ardatzean.
EmPACTi3 proiektuan, mugaz bi aldeetako hainbat diziplinatako ikasle nahiz irakasleek eta erakunde publiko nahiz pribatuek lantaldeak osatzen dituzte, elkarrekin lurralde trantsizioen erronkei aurre egiteko, ikasturte osoan ikerketa eta esku-hartze proiektu zehatzak eginez, erronketan oinarritutako ikuspegi pedagogiko batetik (Challenge Based, ingelesez).

4. IPARDIS BASCO AZOKA
2026-03-16 10:00 - 2026-03-17 19:00
4. Expo Ipardis Basco 2026 azokak ostalaritzako, sukaldaritzako eta elikadurako profesionalak bilduko ditu berriro Ficoban, sektoreko berrikuntzak aurkezteko eta kalitatezko merkataritza-harremanak sustatzeko diseinatutako jardunaldi batean.

Azoka profesionala da, Ipardis eta Basco banatzaileek sustatua, eta bere ikuspegi praktikoagatik eta horeca kanalari zuzendutako hornitzaileen, marken eta irtenbideen hautaketa zainduagatik nabarmentzen da.

2026ko edizioak gune pribilegiatua eskainiko du produktu berritzaileak deskubritzeko, joerak ezagutzeko, sinergiak sortzeko eta Euskal Herriko, Nafarroako, Akitaniako eta inguruko beste lurralde batzuetako enpresen arteko lotura sendotzeko.
Ezinbesteko hitzordua da merkatuaren beharrei aurrea hartu nahi dietenentzat eta beren sare profesionala bultzatu nahi dutenentzat, hurbileko eta balio erantsi handiko giroan.

Profesionalentzako doako sarrera, formularioa betez eta sarreran gonbidapena erakutsiz.

KREA BIDASOA 2026
2026-03-12 09:00 - 14:00
Bidasoa bizirik elkarteak Krea Bidasoa antolatu du esperientziak trukatzeko, harremanak egiteko, lankidetza-aukerak identifikatzeko eta enpresa-proiektu eta joera berriak ezagutzeko.

Nori dago zuzenduta?

Ekintzaileak
Enpresak
Erakunde publikoak eta pribatuak
Unibertsitateko eta lanbide-heziketako ikasleak

Eman izena hemen:Krea Bidasoa 2026 – Bidasoa Activa

Eskola Kirolaren Gipuzkoako Jira
2026-03-10 18:00 - 20:00
Eskola Kirolaren programan hainbat egokitzapen egin behar izan dira azken hilabeteetan, auzitegietako ebazpen ezberdinek eraginda. Testuinguru horretan ere, Gipuzkoako Foru Aldundiak eta lurraldeko eragileek helburu berari eusten diogu: Gipuzkoako eskola-ume guztiei kirol-hastapen egokia eta kalitatezkoa bermatzea.
2025eko abenduan, Gipuzkoako Batzar Nagusiek aho batez onartutako txostenak ereduaren etorkizuneko pausoak markatuko ditu. Dokumentuan proposatutako irtenbideak garatzeko, ezinbestekoa izango da sare hau osatzen dugun eragile guztien arteko erabaki partekatuak, konpromiso argiak eta elkarlana.
Horregatik, Gipuzkoako Eskola Kirolaren eragileekin lurraldeko topaketa zabalak antolatu ditugu, “Jira” formatuan, eremu bakoitzeko beharrak eta ikuspegiak sakon ezagutzeko. Bidasoaldea – Oarsoaldea eskualdeari dagokion saioa Ficoban egingo da, eta bertan ereduaren oraina eta etorkizuna lantzeko espazio parte-hartzailea eskainiko da.

Deialdia - Aisialdirako ontziak gobernatzeko tituluak eskuratzeko azterketak
2026-03-10 16:00 - 18:45
ONP, JOP, Yateko Patroia eta Yateko Kapitaina titulazioetarako azterketa teorikoen 2026ko 1go deialdia.
Ordutegiak:

Oinarrizko Nabigaziorako Patroia (ONP): 16:00etan (45 minutu)
Jolas Ontziko Patroia (JOP): 16:00etan (ordu 1 eta 30 minutu)
Yateko Patroia:

16:00 Nabigazio modulua (ordu 1 eta 15 minutu)
17:45 Modulu generikoa (Segurtasuna – Meteorologia) (45 minutu)

Yateko Kapitaina:

16:00 Nabigazio modulua (ordu 1 eta 30 minutu)
17:45 Modulu generikoa (Meteorologia – Ingelesa) (ordu 1)

Informazio gehiago ondorengo ESTEKAN

Gidari-Kobratzaile Balioaniztunen Lan Poltsa bat osatzeko deialdia eta hautaketa prozesua
2026-03-07 09:30 - 13:30
[IREKITA] Gidari-Kobratzaile Balioaniztunen Lan Poltsa bat osatzeko deialdia eta hautaketa prozesua | DBUS DONOSTIA

CARAVANTUR, Caravaning, Camper eta Furgoneten azokaren 10. edizioa
2026-03-06 16:00 - 2026-03-08 19:00
Caravantur azokaren hamargarren edizioa Ficobara itzuliko da, autokarabana, kanper, furgoneta eta caravaning osagarrien erakusketa, salmenta eta alokairuarekin. Anima zaitez, eta goza ezazu azokak eskaintzen dizkizun eskaintza eta berritasunez.
Azokara zure etxeko animaliarekin joateko aukera izango duzu, betiere lotuta eta jabearekin batera badoa.
Ordutegiak:

Ostirala, martxoak 6: 16:00-20:00
Larunbata, martxoak 7: 10:00-20:00
Igandea, martxoak 8: 10:00-19:00

Informazio gehiago; HEMEN

XI. IRUN EKINTZAN SARIAK: IRUN INNOVA, IRUN TRANSFORMA.HIRI-ONDAREA
2026-03-05 18:30 - 21:00
Irun Ekintzan Sarien helburua berrikuntzaren kultura sustatzea eta hiriko enpresa-sarea modernizatzen laguntzea da, berrikuntza zeharka bultzatuz enpresaren esparru guztietan eta tokiko jarduera ekonomikoaren sektore guztietan.
Informazio gehiago hemen.
Otsailaren 5a eta martxoaren 5a bitartean eman beharko dute izena ekitaldira joan nahi duten guztiek, 943 505 338 telefono zenbakira deituz edo irunon@irun.org posta helbidera idatziz.

Irungo Udalaren oposizio-lehiaketa
2026-03-03 10:30 - 13:00
Administrazio Orokorreko goi-mailako teknikariaren 5 plaza betetzeko prozesuaren bigarren ariketa. Probak 2 ordu eta erdi iraungo duela aurreikusten da.
Informazio gehiago HEMEN

Andaluziako Eguneko Sevillana Topaketa Ficoban
2026-03-01 12:00 - 20:00
Sevillana Topaketa Ficoban Andaluziako Eguna ospatzeko aukera paregabea da, musika, dantza eta gastronomia tradizionala uztartzen dituen jai-egun batekin. Ekitaldi honek sevillanak maite dituzten pertsonak biltzen ditu, giro hurbil, parte-hartzaile eta publiko guztientzako egokian. Gainera, Ficobako azpiegitura eroso eta irisgarriak ospakizuna lasai eta atsegin bizitzeko aukera ematen du.
Topaketa 12:00etan hasiko da, bazkaria 14:00etan izango da, eta jardunaldia 20:00etan amaituko da.
Menuari dagokionez, honako platerak eskainiko dira:

Zainzuriak eta patexa

Perretxiko eta urdaiazpiko kazolatxoa

Orri-zurtoin beteak onddo-saltsan

Bakailaoa piperradarekin

Oilasko-izterra saltsan

Goxua edo limoi-sorbetea

Ardoa, kafea eta likoreak

Gainera, sarreren prezioa 50 eurokoa izango da pertsonako. Plazak mugatuak direnez, otsailaren 20a baino lehen izena ematea gomendatzen da, edo edukiera bete arte. Harremanetarako deitu 655 71 40 70 telefono zenbakira.
